----

----

III Tiedotteita

Euroopan elin- ja työolojen kehittämissäätiö

----

ILMOITUS AVOIMESTA KILPAILUSTA:

TIETO- JA VIESTINTÄTEKNIIKAN PÄÄLLIKKÖ

Viite: EF 04/11

(2005/C 39 A/01)

Euroopan elin- ja työolojen kehittämissäätiö Dublinissa on itsenäinen elin, joka on perustettu Euroopan yhteisöjen ministerineuvoston asetuksella. Euroopan elin- ja työolojen kehittämissäätiö järjestää avoimen kilpailun seuraavan toimen täyttämiseksi ja varallaololuettelon laatimiseksi:

TIETO- JA VIESTINTÄTEKNIIKAN PÄÄLLIKKÖ (mies tai nainen)

Kehittämissäätiö noudattaa työhönotossaan tasa-arvoa.

Hakijoita pyydetään tutustumaan huolellisesti tähän kilpailuilmoitukseen sekä käyttämään ainoastaan virallista hakulomaketta.

I   TYÖTEHTÄVÄT

Tieto- ja viestintätekniikan päällikkö antaa johtajalle neuvoja kehittämissäätiön tietoteknisten valmiuksien kehittämisestä. Hän on suoraan vastuussa kehittämissäätiön johtajalle, jolla on kokonaisvastuu kehittämissäätiön strategiaa koskevista päätöksistä. Toimenhaltija johtaa tietotekniikan ammattilaisten ryhmää, ja hänellä on tärkeä rooli sen varmistamisessa, että tietotekniikan strategia ja infrastruktuuri mukautetaan tukemaan kehittämissäätiön toiminnan tehokkuutta.

Tähän tärkeään toimeen kuuluu sekä tekninen että palveleva puoli. Tekninen puoli merkitsee sitä, että toimenhaltijan vastuulla on varmistaa asianmukaisen tietotekniikan infrastruktuurin toteuttaminen ja että hän tarjoaa neuvoja sovellusohjelmistoista, jotka kattavat käyttäjien tarpeet, lisäävät organisaation tehokkuutta ja antavat kehittämissäätiön toiminnalle lisäarvoa. Palveleva puoli merkitsee tehokkaiden tietojärjestelmien tarjoamista ja asiakastukea.

Toimenhaltijan vastuulla on

II   HAKIJALLE ASETETTAVAT EHDOT

Kilpailu on avoin hakijoille, jotka täyttävät viimeiseen hakupäivään mennessä seuraavat ehdot:

A.   YLEISET EHDOT

B.   ERITYISEHDOT

1.   Vaadittava pätevyys ja kokemus:

2.   Kielitaito

Hakijalla on oltava yhden Euroopan unionin virallisen kielen perusteellinen taito (tšekki, tanska, hollanti, englanti, viro, suomi, ranska, saksa, kreikka, unkari, italia, latvia, liettua, malta, puola, portugali, slovakki, sloveeni, espanja, ruotsi) ja tyydyttävät taidot ainakin yhdessä muussa Euroopan unionin virallisessa kielessä; näihin sisältyy vähintään tyydyttävä englannin kielen taito. Muiden Euroopan unionin virallisten kielten taito katsotaan eduksi.

Hakijan on pystyttävä todistamaan täyttävänsä osallistumisen ehdot asianmukaisten asiakirjojen avulla (jäljennökset tutkintotodistuksista, korkeakouluviranomaisten ja työnantajien antamista todistuksista jne.).

Edellä mainittujen vaatimusten lisäksi toimeen valitun odotetaan seuraavan jatkuvasti tekniikan ja sovellusten uusinta kehitystä. On tärkeää omaksua strateginen ja innovatiivinen asenne työhön ja ongelmien ratkaisuun sekä havaita ja analysoida asioiden olennaiset puolet nopeasti, jotta voidaan työskennellä sopivan ratkaisun löytämiseksi. Toimeen valitun on osoitettava vahvaa johtamistaitoa, johon kuuluvat strateginen näkemys, valmennus ja kyky tehdä päätöksiä. Hänellä on oltava taito johtaa työtä ja hankkeita suunnitellusti ja jäsennellysti. Hänen on oltava vahvasti asiakaspalveluhenkinen ja pidettävä laatua tärkeänä. Toimeen valitun on oltava vakuuttava ja omattava kyky viestiä ajatuksia ja käsitteitä kollegoille, kehittämissäätiön yhteistyökumppaneille ja yleisölle selkeästi ja helposti sekä suullisessa että kirjallisessa muodossa. Hänen on osoitettava ammattitaitoa, hyvää ryhmätyökykyä ja joustavuutta suhtautumisessaan työhön ja ihmisiin.

III   KILPAILUN JÄRJESTÄMINEN

Kilpailu perustuu hakulomakkeiden tutkimiseen, minkä jälkeen testataan ja haastatellaan niitä hakijoita, jotka on otettu ensimmäisen karsinnan jälkeen tehtyyn luetteloon.

A.   HAKEMUSTEN TUTKIMINEN

B.   VARALLAOLOLUETTELO

Kehittämissäätiö laatii varallaololuettelon sopivista hakijoista.

Luetteloa voidaan käyttää myöhemmässä vaiheessa mahdollisesti avautuvien toimien täyttämiseksi. Se on voimassa kaksi vuotta kilpailun päättymisajankohdasta alkaen ja sen voimassaoloa voidaan pidentää. Menestyneille hakijoille ilmoitetaan asianmukaisesti mahdollisesta pidennyksestä.

IV   TYÖSOPIMUKSEN EHDOT

Ura-alue ja palkkaluokka:

Valittu hakija otetaan työhön ura-alueeseen ja palkkaluokkaan A5 (A*9) kuuluvana.

Työskentelypaikka:

Dublin, Irlanti. Työhön otettavan odotetaan asettuvan asumaan kohtuullisen lähelle kehittämissäätiön toimipaikkaa.

Palkka

Peruskuukausipalkka on alkuvaiheessa Euroopan unionin virkamiehiin sovellettavien henkilöstösääntöjen 66 artiklan palkkataulukon mukainen ura-alueen ja palkkaluokan A5 palkkataso 1—3, joka riippuu työhön otettavan henkilön koulutuksesta ja työkokemuksesta, tai A*9 muutettujen henkilöstösääntöjen tarkistettujen säännösten mukaisesti (1). Palkkaa voidaan korottaa lisillä henkilöstösääntöjen mukaisesti.

Palkasta maksetaan yhteisölle veroa ja muita maksuja, jotka mainitaan henkilöstösäännöissä. Palkasta ei kuitenkaan makseta kansallisia veroja.

Palkanmaksussa sovelletaan Irlannin korjauskerrointa, joka on tällä hetkellä 122,3 %.

V   HAKEMUKSET

Hakijoiden on käytettävä virallista hakulomaketta, joka on tässä virallisessa lehdessä ja jonka voi vaihtoehtoisesti ladata kehittämissäätiön verkkosivustolta osoitteesta www.eurofound.eu.int. Hakemus on täytettävä, allekirjoitettava ja lähetettävä yhdessä englanninkielisen ansioluettelon sekä hakemuksen tueksi mahdollisesti esitettävien asiakirjojen valokopioiden kanssa (tutkintotodistukset, työtodistukset tai muut hakemuksen tueksi esitettävät asiakirjat) mieluimmin kirjattuna kirjeenä viimeistään 30. maaliskuuta 2005, mistä osoituksena pidetään postileiman päivämäärää, seuraavaan osoitteeseen:

VI   TÄRKEÄÄ TIETOA HAKIJOILLE

----

(1)  Ministerineuvosto harkitsee ehdotusta kehittämissäätiön henkilöstöä koskevien sääntöjen muuttamisesta. Todennäköisesti tämä ehdotus hyväksytään, ja siinä tapauksessa tämä toimi täytetään palkkaluokan A*9 mukaisena, jos henkilön nimitys tapahtuu sen jälkeen, kun on siirrytty yhteisön henkilöstösääntöihin.

----

----